CELEX: C2006/212/31
Language: lt
Date: 2006-09-02 00:00:00
Title: Byla C-273/06 2006 m. birželio 22 d. Handelsgericht Wien (Austrija) pateiktas prašymas priimti prejudicinį sprendimą byloje Auto Peter Petschenig GmbH prieš Toyota Frey Austria GmbH

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/18
            
         2006 m. birželio 22 d.Handelsgericht Wien (Austrija) pateiktas prašymas priimti prejudicinį sprendimą byloje Auto Peter Petschenig GmbH prieš Toyota Frey Austria GmbH
   
   (Byla C-273/06)
   (2006/C 212/31)
   Proceso kalba: vokiečių
   Prašymą priimti prejudicinį sprendimą pateikęs teismas
   Handelsgericht Wien
   Šalys pagrindinėje byloje
   Ieškovė: Auto Peter Petschenig GmbH
   Atsakovė: Toyota Frey Austria GmbH
   Prejudiciniai klausimai
   
               1.
            
            
               Ar 1995 m. birželio 28 d. Komisijos reglamento (EB) Nr. 1475/95 dėl Sutarties 85 straipsnio 3 dalies taikymo tam tikroms motorinių transporto priemonių paskirstymo ir techninės priežiūros susitarimų rūšims (Reglamentas (EB) Nr. 1475/95) (1) 5 straipsnio 1 dalies pirmo sakinio pirmąją įtrauką reikia aiškinti taip, kad vien 2002 m. liepos 31 d. Komisijos reglamento (EB) Nr. 1400/2002 dėl Sutarties 81 straipsnio 3 dalies taikymo vertikalių susitarimų ir suderintų veiksmų rūšims motorinių transporto priemonių sektoriuje (Reglamentas (EB) Nr. 1400/2002) (2) įsigaliojimas ir tuo nulemtas paprasčiausias platinimo sistemos, kuri buvo orientuota į Reglamentą (EB) Nr. 1475/95 ir leidžiama pagal jį, pritaikymas sąlygoms, keliamoms išimčiai dėl atrankinės platinimo sistemos pagal Reglamentą (EB) Nr. 1400/2002 suteikti, laikytinas pertvarkymo būtinybe Reglamento (EB) Nr. 1475/95 5 straipsnio 3 dalies pirmo sakinio pirmosios įtraukos prasme?
            
         
               2.
            
            
               
                  Jeigu į pirmą klausimą būtų atsakyta neigiamai: 1995 m. birželio 28 d. Komisijos reglamento (EB) Nr. 1475/95 dėl Sutarties 85 straipsnio 3 dalies taikymo tam tikroms motorinių transporto priemonių paskirstymo ir techninės priežiūros susitarimų rūšims (Reglamentas (EB) Nr. 1475/95) 5 straipsnio 3 dalies pirmo sakinio pirmąją įtrauką reikia aiškinti taip, kad vien jau ankstesnės įgaliotų platintojų teritorinės apsaugos panaikinimas, susijęs su atrankinio platinimo sistemomis, net ir kartu suteikiant leidimą įgaliotiems servisams, nesantiems atitinkamo prekinio ženklo įgaliotais platintojais, kas anksčiau pagal Reglamentą (EB) Nr. 1475/95 buvo draudžiama, yra pertvarkymas Reglamento (EB) Nr. 1475/95 5 straipsnio 3 dalies pirmo sakinio pirmosios įtraukos prasme, ir ar svarbu įrodyti tikrųjų pertvarkymo priemonių buvimą?
            
         
      (1)  OL L 145, p. 25
   
      (2)  OL L 203, p. 30